Man in hof oor verkragting van minderjarigeArgieffoto ŉ 38-jarige man sal na verwagting Dinsdag in die Klerksdorp-landdroshof in Noordwes verskyn in verband met die verkragting van ŉ 15-jarige. Die verkragting het glo tussen April en Augustus 2019 in Tigane- informele nedersetting in Hartbeesfontein plaasgevind, het brig. Sabata Mokgwabone, woordvoerder van die polisie, gesê. “Die saak is op 30 April 2020 by die polisie aangemeld. Die verdagte is in hegtenis geneem nadat hy homself vandag by die Klerksdorp se eenheid vir gesinsgeweld, kinderbeskerming en seksuele oortredings, oorgegee het.” Die ondersoek duur voort.